《宿贺州黄家洞瑞岩寺》
明代·蓝智

怪石分群壑，清溪共几家。衡门散鸡犬，古寺入桑麻。

薄宦知无补，浮生信有涯。白鸥蓝涧曲，春水绕桃花。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。